text: وزارت کی جانب سے شروع کیے گئے اقدامات کا ذکر کرتے ہوئے جناب نڈا نے کہا کہ حکومت نے ڈاکٹروں کی سبکدوشی کی عمر بڑھا کر 65 برس کردی ہے اور مزید طبی اور نرسنگ اسکول کھولے جارہے ہیں۔ انہوں نے کہا کہ حکومت کثیر ہنرمندی والے ڈاکٹروں کی فراہمی کے لئے بھی کوشاں ہے تاکہ ماہرین کی قلت کو دور کیا جاسکے۔ جناب نڈا نے کہا کہ قومی استحقاق اور داخلہ امتحان (این ای ای پی) سے طلباء کی برادری کو ملک بھر میں فائدہ حاصل ہوگا کیوں کہ انہیں متعدد سطحوں پر منعقد ہونے والے امتحانوں میں شریک ہونے کی ضرورت باقی نہ رہے گی اور اس طرح کے امتحان سے زیادہ شفافیت کا راستہ ہموار ہوگا ۔ مستقبل کے طلباء کا وزن کم ہوگا ، مختلف عدالتوں میں چلنے والے مقدمات کی تعداد میں کمی آئے گی جو امتحانات کے عمل سے متعلق ہوتے ہیں اور اس ٹیسٹ کے ذریعے طبی تعلیم کے معیارات بھی بہتر ہوں گے۔